નવી દિલ્હીઃ વડા પ્રધાન નરેન્દ્ર મોદીના અમેરિકાના પ્રવાસ પહેલાં ભારત અમેરિકા પાસેથી ૩.૧ અબજ ડોલર (અંદાજે રૂપિયા ૧૮,૯૫૧ કરોડ)નાં હેલિકોપ્ટર ખરીદશે. વડા પ્રધાન નરેન્દ્ર મોદી સંયુક્ત રાષ્ટ્ર સંઘની સામાન્ય સભામાં હાજરી આપવા માટે ૨૩થી ૨૮ સપ્ટેમ્બર દરમિયાન અમેરિકાના પ્રવાસે જનાર છે. નાણાં મંત્રાલયે તેમના પ્રવાસ પહેલાં ૨૨ એપેક એટેક અને ૧૫ ચિન્કુ હેવી હેલિકોપ્ટર ખરીદવાની દરખાસ્તને લીલી ઝંડી આપી છે.